Un incendiu a izbucnit în blocul operator al Institutului de Urologie Cluj. Un pacient era în operație.
Un scurtcircuit electric a declanșat un incendiu la un panou de iluminat cu led din blocul operator al Institutului de Urologie al Spitalului Clinic Județean Cluj. Personalul medical a stins focul și a mutat pacientul aflat în blocul operator în alt salon.
ISU Cluj a anunțat că s-a primit un apel pe 112 cu privire la un faptul că un panou de iluminat, situat în blocul operator al Institutului de Urologie al SCJU, a luat foc.Personalul spitalului a reacționat și a reușit să stingă panoul led cu mijloace proprii și au mutat pacientul care se afla în blocul operator într-un alt salon.Pacientul nu a suferit afecțiuni în urma acestui eveniment, potrivit ISU Cluj."Nu au fost necesare măsuri de evacuare pentru pacienți sau pentru personalul spitalului. În momentul sosirii pompierilor la locul solicitării, panoul respectiv nu mai ardea și nici nu mai fumega", au transmis reprezentanții ISU Cluj.